สวทช.เชิญชวนเข้าร่วมงานสัมมนา "การขอรับรองมาตรฐาน กับ สมอ." ต่อยอดงานวิจัยไปสู่การผลิตผลิตภัณฑ์
สวทช. เชิญชวนร่วมงานสัมมนา "การขอรับรองมาตรฐาน กับ สมอ." ต่อยอดงานวิจัยไปสู่การผลิตผลิตภัณฑ์นายณรงค์ ศิริเลิศวรกุล ผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ (สวทช.) เปิดเผยว่า ฝ่ายพัฒนาคุณภาพการวิจัย สำนักงานพัฒนาวิทยาศาสตร์และเทคโนโลยีแห่งชาติ (สวทช.) เตรียมดำเนินการจัดงานสัมมนา ในหัวข้อเรื่อง "การขอรับรองมาตรฐาน กับ สมอ." เนื่องจากปัจจุบันการวิจัยทางด้านวิทยาศาสตร์และเทคโนโลยีมีความก้าวหน้าและทันสมัยมากขึ้น ได้รับความสนใจทั้งในภาครัฐและเอกชน ประกอบกับรัฐบาลได้ให้ความสำคัญกับการวิจัยต่อยอดและสร้างนวัตกรรมในประเทศ เพื่อนําไปสู่การผลิตผลิตภัณฑ์ที่ก่อให้เกิดประโยชน์ในเชิงเศรษฐกิจและสังคม สำนักงานพัฒนาวิทยาศาสตร์และเทคโนโลยี (สวทช.) เป็นหน่วยงานที่มุ่งส่งเสริมการวิจัย พัฒนา ออกแบบ และวิศวกรรม สร้างสรรค์ผลงานใหม่ๆ ตลอดจนถ่ายทอดเทคโนโลยีไปยังภาคส่วนต่างๆ การส่งเสริมและผลักดันผลิตภัณฑ์นวัตกรรมควรได้รับการรับรองมาตรฐานที่เป็น ที่ยอมรับ เพื่อสร้างความน่าเชื่อถือทั้งในระดับประเทศและภูมิภาค ทั้งนี้งานดังกล่าวถือเป็นเวทีแลกเปลี่ยนความรู้ เกี่ยวกับการขึ้นทะเบียนบัญชีนวัตกรรมไทย การกำหนดมาตรฐานผลิตภัณฑ์อุตสาหกรรม (มอก.) หลักเกณฑ์และแนวทางการขอรับรองมาตรฐาน ประเภทการรับรองมาตรฐาน กฎระเบียบที่เกี่ยวข้อง ขั้นตอนการขอการรับรองมาตรฐาน โดยผู้สนใจสามารถลงทะเบียนทางเว็บไซต์ http://www.nstda.or.th/r/nac2019-TISI ซึ่งงานจะจัดขึ้นใน วันพฤหัสบดีที่ 28 มีนาคม พ.ศ. 2562 เวลา 13.30 น.-16.30 น. ณ ห้องประชุมออดิทอเรียม อาคารไบโอเทค อุทยานวิทยาศาสตร์ประเทศไทย